A la independència no hi ha res que no pugui oferir un Estat Federal – Còrtum\nLa Carme Valls ens recorda que en parlar de fer aquest sopar vàrem pensar: no passa res, serà quinze dies abans del referèndum i un bon moment d’explicar què cosa és això del federalisme. Però la veritat és que ens seiem a taula quan fa 24 hores que la Guàrdia Civil ha estrat al departament d’Economia. I una mica abans, el dia 6 de setembre, es va viure al Parlament de Catalunya un atemptat a la democràcia i a l’oposició com mai no s’havia vist. Temps difícils en els que cal mantenir una certa coherència.\nLa Carme ens recorda que ella és federal des dels temps de la universitat: “sóc de les que no s’han canviat de camisa, per be que molts d’altres si que l’han canviada, ben al contrari he aprofundit en el tema”. Un tema, el del federalisme, que sempre ha estat una cosa maleïda a Espanya. I d’això bé que ho sabia en Pi i Margall, qui ja al segle XIX va voler implantar-lo per donar solució als problemes ja existents aleshores d’un nou catalanisme i altres realitats nacionals emergents.\nAra tenim l’Estat de les Autonomies, definit a la Constitució del 1978. Entre els seus redactors hi havia en Jordi Solé Tura, que creia que havia de fer-se una aposta federal. Un canvi necessari, que oferia un encaix a una Catalunya en el moment en que se sortia d’una dictadura. És l’Estat de les Autonomies, que s’ha anat desenvolupant d’una manera molt descentralitzada, de fet es molt mes descentralitzat que molts d’aquests estats que es diuen federals a si mateixos.\nA Catalunya, sota la presidència de Pasqual Maragall es va desenvolupar el nou Sstatut que pensava en una Espanya federal. I va provocar un seguit de reaccions on s’hi troba l’embrió de molts malentesos i de moltes de les coses que ens estan passant ara. Tothom recorda que a aquell estatut s’ho va oposar el PP, que fins i tot es va posar a recollir signatures; però ningú cau en que l’altre opositor, qui va votar que no i va fer campanya en contra va ser ERC. “Això no surt a cap diari, ni a cap tele ni a cap ràdio” en diu la Carme Valls. “Algun cop intento explicar-lo al programa de la Terribas a Catalunya Ràdio, però la Mònica sempre em talla”.\nAra tenim govern on hi són aquests dos partits. “Aquí a Catalunya, amb el suport del que queda, del que queda, del que queda d’allò que un cop va ser CiU, i que no és res més que un partit independentista que va al darrera del que faci Esquerra”.\n“I amb aquell Estatut també va començar el silenci de les persones que pensàvem que hi havia una altra opció” segueix explica la Carme “ni tampoc ningú va tenir ganes d’afrontar les mancances de l’Estat de les Autonomies per transformar-lo en un que fos veritablement federal”.\nEls estats federals tenen una primera característica que es la de compartir el govern, el que suposa tenir governs a diversos nivells que es coordinen mútuament. A l’Espanya descentralitzada, el que s’ha acceptat i permès és que una autonomia no accepti una llei acordada, no la compleixi i faci una altra cosa. L’exemple paradigmàtic va ser l’Esperanza Aguirre a Madrid: la llei de successions s’aboleix perquè així les grans fortunes –també les d’alguns catalans- acaben anat a Madrid, i la llei contra el tabac s’incompleix durant força temps.\nUna altra característica de l’Estat Federal és que el governs territorials i sectorials es reuneixin d’una manera concreta i continuada per acordar les polítiques estatals Aquí ara fa quatre o cinc anys que el ministre de torn es reuneix, però no per compartir, sinó per dir el que s’ha de fer. Aquesta és una de les causes per les que els pactes fiscals que es van fer fa molt de temps no s’hagin refet i pel que hi ha molta gent que es cregui aquest slogan independentista que és Espanya en roba. Nosaltres vàrem acordar un pacte fiscal renovable i en l’Estatut ja esta prevista aquesta renovació.\nNo és cert, i això ho explica molt bé en Josep Borrellhttps://ca.wikipedia.org/wiki/Josep_Borrell_i_Fontelles en el seu llibre “Las cuentas y los cuentos del independentismo”, que als estats federals hi hagi\nunes balances fiscals, ni tan sols a Alemanya. Hi ha uns acords econòmics en els que es retorna a cada territori en funció dels seus habitants. Si en aquell moment en teníem cinc milions d’habitants i ara en som set, doncs aquest retorn haurà se ser en funció dels set milions. El tema, és fiscal es doncs dins de les estructures de govern compartit, però aquí sempre s’ha utilitzat per mercadejar. És evident que la negociació fiscal produeix tensions, però hi ha un espai institucional per resoldre aquestes diferències i, sobretot, no s’utilitzen per mercadejar. I aquí tenim un aprenentatge horrorós, doncs durant mes d’una vintena d’anys cada cop que en Jordi Pujol donava suport a un govern de Madrid, treia alguna prebenda treia alguna competència o uns diners per Catalunya, i d’aquí la desgana i el desinterès en definir les competències de cadascuna de les parts. Unes competències que no es mouen i no són intercanviables i que estan definides per la mateixa Constitució.\nSom, en definitiva, gairebé un Estat Federal, doncs en moltes coses ja estem organitzats com a tal. Tenim un embrió de govern compartit, però no l’exercim No hem fet les conferències de presidents. Només es va fer una en època del Zapatero, però sembla que només van prendre cafè.\nLa paraula federar ve de fedus que vol dir pacte, i també de fides ,que vol dir confiança. Per compartir cal tenir lleialtat i confiança. I aquí hem fallat perquè en aquest Estat de les Autonomies, sobretot en aquelles autonomies dirigides pel PP, s’ha primat la caça de vots sobre la construcció de confiança. Hi ha hagut una mala pràctica que ha minvat la confiança de tal manera que ha impedit l’exercici d’una federació confiada. La paraula confiança es el que va permetre als primers federalistes americans, establir un sistema democràtic amb el propòsit de protegir les minories. Això és el que ens diu la Carme que no es troba “dins l’anomenada llei de Transitorietat, que és vertical i presidencialista, res de federal, ¿per què ha de manar Barcelona respecte tots els altres?”\nPi i Magall havia pensat que la gent s’organitzés en mancomunitats de pobles, i que hi hagués un govern més amunt que serien les diputacions o les vegueries, i després un govern regional i per sobre el de la nació. El que li va passar es que li va sortir el cantón de Cartagena, que va decidir que se separava i que s’unia als Estats Units. Els seus li van suggerir d’imposar la constitució federal que s’havia redactat, doncs tenien majoria al congrés, i la resposta que va donar va ser s”i som federals ho som tot el dia”. No es pot imposar, les coses s’han de fer a través de la negociació i no de la imposició.\nPer tenir un estat federal cal tenir una cultura federal i no l’hem tinguda. Tenim una gent que s’estima la separació mes que l’abraçada que fer el pont. Cal un canvi a les persones per fer el pont. Ja ens hauria agradat tenir aquí a Catalunya un debat seriós sobre com organitzar la nostra vida, però no l’hem tingut mai. No hem debatut mai què ens pot oferir la independència que no ens ofereixi un Estat Federal. Una hisenda pròpia es possible en un Estat Federal, per posar un exemple, es el cas dels Estats Units.\n“La possibilitat federal, ara per ara, està trencada”, en diu la doctora Valls.\n“Jo la veig veure trencada a la manifestació del 10 de juliol de 2010, en la que el govern no es va poder moure perquè el passeig de Gracia va ser envaït per molta gent que amb la consigna de cridar independència, i on van haver agressions independentistes contra gent del partit socialista. Aquell dia que protestàvem perquè el Tribunal Constitucional havia retocat l’Estatut, i vàrem acceptar empantanegar-nos amb la independència enlloc de desenvolupar l’Estatut amb totes les lleis orgàniques per veure que donava de si. Segurament hauríem tingut un recorregut i un discurs diferent, perquè el discurs que es veu en les manipulacions dels mitjans de comunicació públics, ha vetat la visió federal a canvi d’una visió estreta i nacionalista de la realitat”.\nCal fer una batalla ideològica seriosa per explicar que està passant. Serà difícil, però això no s’acaba el dia 1. De moment el que tenim gent que dona consignes, on ordres judicials contra persones que estan incomplint la llei, esdevenen agressions contra no se sap ben bé el què. I gent que surt al carrer impulsada per aquestes consignes que va proclamant algú.\nEl principal problema és que es pot fer poc contra això. Els secessionistes s’han enamorat i contra l’enamorament es molt difícil lluitar, l’amor és cec i només pots esperar a que caigui la vena dels ulls. Els nacionalismes han atiat l’odi i l’enemic comú, que això és una cosa que va molt bé, perquè ens posa a tots junts contra aquest enemic. Aquesta és la fibra que s’utilitza per treure la gent al carrer. S’ha perdut tota empatia, tota capacitat de donar la mà l’altre quan té un problema. Però el PP tampoc té cap empatia, i a mes a més, no en sap de governar. I menys d’enfrontar-se a aquesta situació.\nHaurem de votar a la gent adequada per tal que ens representi de forma adequada en la construcció d’un estat federal que sigui veritablement capaç de representar a la ciutadania en el seu conjunt.\n3 thoughts on “A la independència no hi ha res que no pugui oferir un Estat Federal”\n25/09/2017 a les 23:40\nOriol Junqueras dijo hace unos meses que para los independentistas el estado federal era tan solo un campamento base, desde el cual subir hasta la cumbre, la independencia. Por tanto desengaños, ninguna concesión apaciguará el nacionalismo. Desde luego creo que es necesario para toda España cerrar la organización territorial que quedó abierta en la constitución, y un modelo federal podría ser mejor, o peor de lo que tenemos. El gran problema es ponernos de acuerdo sobre que modelo: desde el federal cooperativo propuesto por UPYD hasta el confederal que propone Podemos hay mucha diferencia, y será muy difícil llegar a un consenso.\nSiscu Baiges ha dit:\n26/09/2017 a les 9:24\nJosep Sampera ha dit:\n28/09/2017 a les 9:47\nMolt bona lliçó, Carme. Gràcies.


Què és una microempresa i és la millor idea? | CAT.centerar.org\nLa parella nord-americà mitjana spendsover $ 30.000 en les seves noces. Quan es té en compte el drama familiar inevitable i diluvi de dades, els costos emocionals per si sols poden ser incalculables. Introduïu el microwedding: Un íntim (llegeixi: petit) assumpte que és més amigable que una fuita i aproximadament mil milions de vegades menys estressant que la planificació d'un gran espectacle de destinació llaç negre de 250 ànimes. Heus aquí per què tenir un podria ser de gran ajuda per a la seva salut-mental, no parlar del seu matrimoni.\nDolç gelat Fotografia / Unsplash\nLa llista de convidats Edited\nNo més angoixant o discutint sobre si convidar a cada primer o el replegament de la implementació d'una política de no-nens. Simplement convidar els seus pares (o no!) I millors amigues, i fer-se amb ell. Quan la llista de convidats es talla en 90 per cent, la majoria de la gent a entendre si no fan el tall. Tindrà gran tia Glòria perdre-la per haver estat deixat fora? Tot i que en contra de ser capaç de reconèixer i ser realment feliç de veure-cada rostre en el seu multitud.\nLa decoració Doable\nDesitjar a aquesta edició limitada de porcellana francesa a Etsy? Endavant. Comprar un joc o tres. El somni que el florista que vas trobar a Instagram fer un arranjament de taula? Endavant. Seva DM. Quan estàs a la decoració d'una taula (pensa: un sopar super-chic) o una habitació petita (bé, el ball és obligatori per a vostè), fora de tot de la pressió quan es tracta de la seva cartera.\nEl Tot Val Vestimenta\nCaminant pel "passadís" d'un tall, un jardí, un restaurant o en el seu propi pati del darrere no crida per a una costura de tren o de 25 peus dels mesos d'accessoris que van amb ell. Vols portar un vestit de tipus dur a la Solange? Fer la seva. I si voleu que el gran vestit, que és la seva decisió de fer així. El punt és, que està controlant les coses, no el codi de vestimenta o expectatives d'altres persones. (PS Això també vol dir que no hi ha necessitat de forçar teus millors amics en el joc dames dresseseither. Tot just Sayin ').\nEncara que tot i així tenir les seves noces somni\nUna coca increïble, flors de somni, una cabina de fotos, la llista de reproducció que has estat Curating des que tenies 9? Cap d'aquestes coses necessiten ser vetat només perquè vostè està celebrant a una escala més petita. De fet, pel fet que hi ha un menor nombre de convidats, es pot malbaratar en les coses que li interessen sense haver d'anar a la fallida, ja sigui un dinar xef fet o de la seva corona de flors. L'espai és limitat, però quan es tracta de les seves fantasies casament, el cel és el límit segueix.


Corzé - Viquipèdia, l'enciclopèdia lliure\nCorzé és un municipi francès, situat al departament de Maine i Loira i a la regió de País del Loira. L'any 2007 tenia 1.594 habitants.\n47° 33′ 35″ N, 0° 23′ 28″ O / 47.5597°N,0.3911°O / 47.5597; -0.3911Coord.: 47° 33′ 35″ N, 0° 23′ 28″ O / 47.5597°N,0.3911°O / 47.5597; -0.3911\nEl 2007 la població de fet de Corzé era de 1.594 persones. Hi havia 597 famílies de les quals 124 eren unipersonals (58 homes vivint sols i 66 dones vivint soles), 208 parelles sense fills, 253 parelles amb fills i 12 famílies monoparentals amb fills.\nEl 2007 hi havia 659 habitatges, 598 eren l'habitatge principal de la família, 33 eren segones residències i 29 estaven desocupats. 634 eren cases i 19 eren apartaments. Dels 598 habitatges principals, 416 estaven ocupats pels seus propietaris, 168 estaven llogats i ocupats pels llogaters i 13 estaven cedits a títol gratuït; 3 tenien una cambra, 43 en tenien dues, 84 en tenien tres, 139 en tenien quatre i 329 en tenien cinc o més. 462 habitatges disposaven pel capbaix d'una plaça de pàrquing. A 214 habitatges hi havia un automòbil i a 339 n'hi havia dos o més.\nPiràmide de població de Corzé el 2009.\nEl 2007 la població en edat de treballar era de 1.020 persones, 786 eren actives i 234 eren inactives. De les 786 persones actives 726 estaven ocupades (393 homes i 333 dones) i 60 estaven aturades (25 homes i 35 dones). De les 234 persones inactives 79 estaven jubilades, 97 estaven estudiant i 58 estaven classificades com a "altres inactius".\nEl 2009 a Corzé hi havia 616 unitats fiscals que integraven 1.684 persones, la mediana anual d'ingressos fiscals per persona era de 17.695€.\nDels 47 establiments que hi havia el 2007, 1 era d'una empresa alimentària, 4 d'empreses de fabricació d'altres productes industrials, 13 d'empreses de construcció, 10 d'empreses de comerç i reparació d'automòbils, 2 d'empreses de transport, 2 d'empreses d'hostatgeria i restauració, 1 d'una empresa financera, 2 d'empreses immobiliàries, 8 d'empreses de serveis i 4 d'empreses classificades com a "altres activitats de serveis".\nDels 15 establiments de servei als particulars que hi havia el 2009, 1 era una oficina de correu, 1 una oficina bancària, 3 paletes, 3 guixaires pintors, 2 fusteries, 1 lampisteria, 1 electricista, 2 perruqueries i 1 restaurant.\nDels 3 establiments comercials que hi havia el 2009, 1 era un supermercat, 1 una fleca i 1 una floristeria.\nL'any 2000 a Corzé hi havia 28 explotacions agrícoles que ocupaven un total de 2.125 hectàrees.\nSoucelles (2,3 km)\nVillevêque (2,4 km)\nSeiches-sur-le-Loir (2,8 km)\nMarcé (5,2 km)\nMontreuil-sur-Loir (5,5 km)\nPellouailles-les-Vignes (5,8 km)\nA Wikimedia Commons hi ha contingut multimèdia relatiu a: Corzé\nRésumé statistique[Enllaç no actiu] Fitxa resum de dades estadístiques de Corzé a l'INSEE.\nÉvolution et structure de la population[Enllaç no actiu] Fitxa amb el detall de dades de Corzé a l'INSEE\nObtingut de «https://ca.wikipedia.org/w/index.php?title=Corzé&oldid=26525823»\nDarrera modificació: 3 març 2021 a les 02:25\nLa pàgina va ser modificada per darrera vegada el 3 març 2021 a les 02:25.


El Pou Digital : 33 anys fent Pou\nAquest abril s’han complert 33 anys de l’aparició del primer número de la revista El Pou de la gallina, a la qual l’aleshores gerent del principal mitjà local de comunicació va augurar un futur ben escarransit. «Durarà fins al dia del judici final a la tarda», es veu que va dir, per no dir quatre dies. I, de moment, ja hem superat l’edat de Crist, que no és poca cosa tenint en compte l’esperança de vida de molts mitjans de comunicació independents. A la redacció del Pou s’hi ha format un planter de joves col·laboradors que amb el temps han esdevingut punters en l’àmbit de la política, el periodisme i la il·lustració. També n’han sortit parelles perdurables –els il·lustradors Isaac Bosch i Anabel Sardans–; personatges entranyables, com l’Oleguer Bisbal; querelles, com la interposada per Pont Aeri i amb sentència favorable per al Pou; nits i anuncis en blanc, i algun altre nyap de tant en tant. Tan miraculós com el salvament de la gallina del Pou, ha estat la publicació ininterrompuda de la revista, mes rere mes, des del blanc i negre de les primeres galerades fins al Pou digital, també en fase de desconfinament i expansió.\naniversariVA COM VA


La Setmana del Llibre en Català homenatjarà Montserrat Abelló | NacióDigital\nAra Llibres publica "El miracle és viure. Vivències", un llibre pòstum que recorda la figura de la poeta en el primer aniversari de la seva mort\nper Esteve Plantada, 2 de setembre de 2015 a les 16:21 |\nCoberta d'«El miracle és viure», el llibre amb les «vivències» de Montserrat Abelló que publica Ara Llibres Foto: Ara Llibres\nLa petja de Montserrat Abelló (Tarragona, 1918 - Barcelona, 2014) és encara ben viva i present en la memòria de les lletres catalanes. Coincidint amb la Setmana del Llibre en Català, l'editorial Ara Llibres presentarà El miracle és viure. Vivències, un llibre que servirà d’homenatge pòstum a la poeta que va morir ara fa un any.\nLaura Borràs, directora de la Institució de les Lletres Catalanes (ILC) ha afirmat que el llibre és una obra en la qual l'entitat s'hi ha implicat molt "i que va omplir el darrer any de vida" de la poeta i traductora. Abelló va deixar un llegat extraordinari, materialitzat en les traduccions d'algunes de les millors veus femenines internacionals i en la seva obra poètica, que li va valer el reconeixement unànime dels lectors i del sector.\nEn l’acte de presentació, que es celebrarà el dia 9 de setembre a les cinc de la tarda a la plaça de la Paraula, hi intervindran Laura Borràs, directora de la ILC; Xavier Montoliu, curador de l’obra; Mireia Bofill Abelló, filla de la poeta, i Izaskun Arretxe, directora editorial d’Ara Llibres. L'esdeveniment també comptarà amb les actuacions musicals de Mirna Vilasís, Xavi Múrcia, Mariona Sagarra i Raül Costafreda, que oferiran un tast musical de l’obra poètica d'Abelló.\nSetmana del Llibre en Català 2015, Cultura i Mitjans, Setmana del llibre en català 2015, poesia, Ara Llibres, Setmana del llibre en català, Montserrat Abelló


Mas va accedir a reunir-se amb un «senyor controvertit» que volia «facilitar coses» - Regió7 :: El Diari de la Catalunya Central\nLluís Prenafeta va organitzar una trobada entre l'expresident de la Generalitat i un empresari de Terrassa\nefe 20.04.2017 | 07:41\nLluís Prenafeta arriba a l´Audiència Nacional a Madrid, on se celebra el judici efe\nL'exsecretari de Presidència de la Generalitat Lluís Prenafeta va seguir ahir en el judici a la trama Pretòria amb la línia de declaració de l'exconseller Macià Alavedra en reconèixer haver cobrat comissions per mediar en operacions urbanístiques corruptes de les quals va desvincular Artur Mas.\nD'aquesta manera va deixar fora tant Jordi Pujol com Artur Mas i, en relació amb aquest últim, va dir que només va concertar un esmorzar entre ell i un empresari. «És un senyor que coneixes molt, no el vull dir per telèfon, però és un tipus controvertit, que és de Terrassa... tu digues-me quin dia et ve bé per dinar en un lloc discret», deia Prenafeta a Mas en una conversa punxada que es va poder escoltar ahir a la sala, a la qual cosa finalment Mas va accedir, insistint en la importància que Prenafeta assistís a la trobada.\nSegons l'exalt càrrec de Convergència, ell va trucar a Mas perquè un empresari amic seu deTerrassa, Isaac Lahuerta, volia que el president de la seva empresa, «controvertit entre cometes» però de qui no va dir el nom, «tenia interès a conèixer el senyor Mas». També va acudir a Mas, va reconèixer, per ajudar l'empresari immobiliari Lluís Casamitjana, amb qui ell i Luigi van fer negocis a canvi de comissions: «si jo vaig parlar amb el senyor Artur Mas va ser per fer un favor al senyor Casamitjana».\nPerò no va intervenir l'expresident, segons la seva versió, en les operacions urbanístiques amb les quals la xarxa corrupta hauria pogut defraudar entre el 2001 i el 2009 uns 45 milions d'euros als ajuntaments barcelonins de Santa Coloma de Gramenet, Badalona i Sant Andreu de Llavaneres.\n«Reconec els fets i els accepto tal com estan». Així va començar la seva declaració davant l'Audiència Nacional el que va ser home de confiança de l'expresident Jordi Pujol, que va reconèixer el cobrament de donacions d'entre el 3 i 4% del preu de venda d'uns terrenys a Badalona i Sant Andreu de Llavaneres (Maresme). Buscar el comprador i repartir la comissió a parts iguals entre ell, Alavedra i el cervell de la trama, Luis Andrés García Luigi era la funció que, segons ell mateix ha reconegut, exercia Prenafeta en les operacions Badalona i Niesma, que va dur a terme la trama corrupta.\n«No vaig usar contactes polítics»\nNo va fer servir, no obstant això, els contactes forjats amb càrrecs públics de la Generalitat durant els seus anys en política perquè fessin de mitjancers en les operacions corruptes, perquè, encara que ha reconegut que era amic de diversos, no eren relacions «en funció del fet polític o del benefici polític».\nEn relació amb l'operació de compravenda d'uns terrenys al costat del port esportiu de Badalona, Prenafeta ha reconegut que va presentar Luigi »a l'empresari Casamitjana, qui va resultar adjudicatari i els va lliurar una comissió que es van repartir entre tres. Aquesta comissió, va dir, «era habitual del senyor Casamitjana».\nUna mecànica que es va repetir en l'operació Niesma, sobre la venda de dues finques a la localitat barcelonina de Sant Andreu de Llavaneres. Prenafeta també va reconèixer haver blanquejat diners i va confessar que tenia dos comptes a Andorra i Suïssa, cap a nom seu.\nEls diners que va ocultar al fisc, segons la Fiscalia 14,9 milions d'euros, els va aconseguir gràcies a les seves tasques d'intermediació amb diverses empreses com Siemens, que no el van contractar, ha aclarit, pels seus contactes polítics.\nQui figurava com a titular del seu compte d'Andorra era la seva dona, Maria Lluïsa Mas, que ha reconegut també els fets en el judici i va acceptar destinar tots els seus béns al pagament d'una multa de 9,5 milions d'euros.\n«Això ja era previst, no?», va contestar a la fiscal Ana Cuenca en relació amb un suposat acord no anunciat al qual han pogut arribar tots dos amb la Fiscalia.\nTambé Prenafeta va admetre estar disposat a dedicar els seus béns al pagament dels 13,7 milions d'euros de multa que demana per a ell la Fiscalia a canvi previsiblement que Cuenca, en les seves conclusions definitives, rebaixi la petició de pena de 6 anys i 10 mesos, que al principi demanava per dos delictes de tràfic d'influències i un de blanqueig.


Taller d’escriptura creativa | Desclassificats\nTaller d’escriptura creativa (Montserrat Torra, Educaula, 2009) és un volum amb 187 textos literaris i propostes d’escriptura a partir de la lectura dels textos. Hi ha textos narratius i poesies originals en català, en castellà, traduccions de textos en altres llengües i traduccions automàtiques per corregir.\nEls exercicis d’escriptura\nAquest volum proposa un total de 18 exercicis d’escriptura creativa. Són les següents:\nCanviar el punt de vista: reescriure el text fent servir el punt de vista d’un dels personatges\nImitar l’estructura: crear un text nou imitant una característica determinada del text model\nCanviar el narrador: reescriure el text amb un altre narrador\nCanviar el registre: de formal a col·loquial, o viceversa\nOrdenar: reescriure en ordre cronològic, partint d’un text que no el respecta\nContinuar: continuar el relat fins a un límit determinat de línies\nIntegrar: afegir informació a uns fragments indicats del text, a l’inici, al mig i/o al final\nTergiversar: canviar una de les paraules del text (excursió per partit, per exemple), i reescriure’l per tal que tingui sentit\nCanviar el to: a partir d’un text que descriu, per exemple, una situació d’angoixa, reescriure’l perquè expressi benestar; passar d’un to subjectiu a un d’objectiu, etc.\nTransformar: de present a passat, d’estil directe a indirecte, d’una època passada a una de contemporània, de narració en 3a persona a monòleg interior, de narració a diàleg…\nRecrear: explicar un fet que la narració només presenta. Per exemple: explicar com és un personatge que al text només se cita\nInvertir: reescriure el text començant pel final. Aquest exercici pot ser molt adequat per fixar-se en la cohesió dels textos\nOmplir buits: en un text en què falten paraules, afegir-hi les que vagin d’acord amb el sentit general. [Aquesta activitat no té una finalitat morfosintàctica, sinó de donar un sentit propi als textos, triant la paraula que ens ve al cap llegint el text donat. Pot allargar-se debatent el sentit que cadascú ha trobat al text, recreant l’abans o el després, etc.]\nCombinar: a partir de dos o més textos donats, combinar-los en un text nou. Per exemple: a partir de diverses descripcions físiques, descriure un personatge nou.\nSintetitzar: convertir el text donat en un microrelat\nIncloure: marcar uns quants fragments del text donat i demanar als estudiants que en facin un de nou reutilitzant-los\nCrear: escriure un text d’opinió a partir d’una de les que es planteja al text\nDe seguida que el fullegeu veureu que no només hi ha propostes interessants, sinó que les idees que s’hi exposen poden allargassar-se, modificar-se, remetre-us a textos que heu llegit… En fi, que aquest llibre també té un valor com a inspirador d’altres activitats.\nEls objectius acadèmics\nAquest volum pot ajudar-nos a concretar en activitats els objectius que ens hem marcat per ajudar els estudiants a ser més bons usuaris de la llengua:\naugmentar el vocabulari d’ús\nutilitzar paraules al màxim de precises\naprendre a dominar els registres\ntenir més capacitat expressiva\nfer textos ben cohesionats\npresentar la informació de forma ordenada i lògica\nA més, i això és precisament el que cercava en aquest llibre, pot aconseguir-se amb un cert component lúdic que augmenta la motivació i rebaixa l’angoixa que sovint senten els alumnes quan els demanem que escriguin textos propis d’un curs de llengua. Aquesta és la intenció del diari de lectura, una línia que crec que cal seguir per aconseguir que tothom que escrigui en català ho faci amb seguretat i autonomia.\nTot i que aquest volum fa propostes a partir de textos literaris, crec que algunes de les propostes també podrien fer-se a partir de textos com correus electrònics, argumentacions i exposicions. Això ajudaria els estudiants que necessiten models dels textos que els demanem que escriguin, però sense oferir-los un model per copiar (aquesta és una preocupació habitual entre els professors, la trobareu exposada a Fent punxa al llapis).\nHeu treballat amb aquest llibre? Quines propostes d’escriptura creativa dueu a l’aula?\nEtiquetes : afectivitat, avançat, diari de lectura, escriure, foment de l'expressió, formació de professors, intermedi, motivació\n← Descartar verbs\nVòs parlar aranés? →\n3 thoughts on “Taller d’escriptura creativa”\nLaMirandolina on 24 Març 2013 a les 19:08 said:\nGràcies per la recomanació, desconeixia el llibre però el tindré en compte, ja que sembla molt interessant. Pràctiques creatives a l’aula? Mmmm… la darrera cosa que he fet (i no sé si es pot considerar creativa) ha estat proposar als alumnes de fer un text narratiu inspirats en uns curts muts. La veritat és que va donar molt bon resultat. També hem creat microcontes a partir de 3 o 4 paraules.\nlaoshi on 26 Març 2013 a les 13:23 said:\nLes propostes que comentes poden ser molt motivadores, cosa a tenir sempre en compte.


Establiments del Pirineu ofereixen habitacions amb llana xisqueta - El Periòdic d'Andorra\nEstabliments del Pirineu ofereixen habitacions amb llana xisqueta\nEn totes les estàncies la peça principal és el matalàs de llana\nPublicat el Dilluns, 25 de gener de 2016 | 03:45 h\nUna estància de l’Hotel Pessets on es promociona la llana xisqueta. | ACN\nCinc allotjaments turístics de l’àmbit del Parc Nacional d’Aigüestortes i Estany de Sant Maurici han transformat una habitació del seu hotel i l’han decorat amb articles confeccionats artesanalment amb llana d’ovella xisqueta, la raça autòctona del Pallars.\nL’objectiu d’aquest projecte liderat per l’Obrador Xisqueta i amb el suport del Parc Nacional, segons ha destacat l’ACN, és donar a conèixer als turistes els productes elaborats amb llana d’ovella des de la seva vessant de la decoració de la llar i de retruc promocionar l’ofici de pastor. D’aquesta manera, en totes les habitacions Xisqueta la peça principal és el matalàs de llana, fet a mà i amb 100% llana del Pirineu. A banda del matalàs, també s’omplen els racons de l’habitació de peces de llana com llums, cortines, capçals, catifes, cortines, gerros o marcs de fotos.\nDes l’Hotel Pessets, Ramón Aytés va explicar a l’ACN que els clients que s’allotgen en aquesta habitació especial «reben una explicació del projecte i el més sorprenent per tots ells és el matalàs». Des de l’Obrador Xisqueta la intenció és recuperar-lo i posar-lo en valor. Tanmateix, el tècnic del Parc Nacional, Xavi Llimiñana, va destacar que el treball amb les races autòctones és una riquesa a conservar i va afegir que projectes com Obrador Xisqueta ajuden a treure partit de subproductes que no s’aprofitaven, «en el nostre cas la llana, i d’aquesta manera generar un valor afegit tant al ramader com al territori». La creació de l’habitació Xisqueta permet donar a conèixer la tasca del Parc, dels seus ramaders i d’entitats com Obrador Xisqueta que a través del foment d’una economia social donen valor al territori i donen oportunitats a la gent que hi viu.\nTotes les peces han estat fetes a mà per una dotzena d’artesanes del projecte Obrador Xisqueta amb la llana dels ramats locals. D’aquesta manera, les habitacions Xisqueta volen ser una plataforma per donar a conèixer i promocionar el producte local de llana, fet a mà i mostrar la qualitat a la que pot arribar aquest material.


Ozgun Apart Hotel Kusadasi Turquia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nOzgun Apart HotelKadinlar Denizi mahallesi Yasar Dogu sokak No: 7, Area de l'Aquapark Yagmu, Kusadasi, Turquia, 09400 - Veure al mapaExcel·lent8,5Basada en32comentarisOzgun Apart HotelVeure més fotosVeure més fotosVeure totes les 20 fotosMolt bona ubicació 8,8Veure al mapa8,8UbicacióParticularitats que li encantaranaire condicionat\nSobre l'allotjamentDescripcióSi el que està buscant és per un hotel ben situat a Kusadasi, no busqui més enllà de Ozgun Apart Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Ozgun Apart Hotel, l'excelent servei i instal.lacions superiors faran de la vostra estada una experiència inoblidable. L'hotel ofereix Wi-Fi gratuït en totes les habitacions, transport hotel/aeroport, habitació familiar, caixa forta per garantir el més gran comfort possible als seus clients. Totes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com piscina exterior. Sigui quin sigui el motiu del seu viatge, Ozgun Apart Hotel és una selecció idònia per a la vostra estada a Kusadasi.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatarticles de tocadorestris de cuinaaparell de televisióempolles d'aigua de cortesianeveraMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Juvé & Camps es desmarca dels grans cellers en el preu del raïm - CATzona\nJuvé & Camps, un dels principals cellers de la DO Cava que va començar dimecres la verema, ha assegurat que pagarà el raïm collit a mà aquest any a un preu d’entre 0,60 i 0,75 euros el quilo, cosa que satisfà els viticultors del Penedès. El celler que presideix Joan Juvé es desmarca així de les dues grans companyies del sector, Henkell-Freixenet i Codorníu, que ofereixen un preu que és, aproximadament, la meitat.\nAixí, Juvé & Camps s’alinea en aquest tema amb els elaboradors de Corpinnat -els cellers que es van escindir de la DO Cava-, que també van decidir fer costat als viticultors davant de les dues companyies del sector. Aquestes companyies, precisament, l’últim any han deixat de ser de capital català: en el cas de Freixenet per l’entrada de l’alemanya Henkell i, en el cas de Codorníu, per la venda de la majoria de les accions per part de la família Raventós al fons d’inversió Carlyle.\nMediació de la consellera\nEl posicionament de Juvé & Camps es produeix només un dia després que els representants dels viticultors es reunissin amb els representants de Henkell-Freixenet sense que s’hagin acostat les posicions.\nDavant l’enrocament del conflicte, la consellera d’Agricultura, Teresa Jordà, ha convocat totes les parts dijous al migdia a una reunió a la seu de l’Institut Català del Vi (Incavi) a Vilafranca del Penedès per intentar trobar una solució. A l’espera dels resultats de la trobada, els pagesos del sector mantenen la protesta convocada per al 5 de setembre, quan volen aturar la verema i col·lapsar l’accés als grans cellers amb els seus tractors. La protesta l’ha convocat Unió de Pagesos, Joves Agricultors i Ramaders de Catalunya (JARC) i l’Associació de Viticultors del Penedès.\nAquestes associacions d’agricultors asseguren que la retallada en els preus del raïm respecte a la verema de l’any passat que proposen els grans cellers fa retornar a les valoracions del 1998. A més, les entitats de viticultors consideren que aquests preus no són justificables i no permeten la viabilitat de les explotacions. Per a les organitzacions convocants de la protesta, aquests preus que els ofereixen enfonsen el prestigi de les denominacions d’origen.


Bons resultats a la Copa d’Europa de raquetes de neu La República\nBons resultats a la Copa d’Europa de raquetes de neu\nLaia Andreu ha tornat a aconseguir el millor resultat de la Selecció Catalana Una setmana després d’haver guanyat dues medalles de bronze al Campionat del Món disputat a Suècia, […]\nPlataforma ProSeleccions 10/02/2014\nLaia Andreu ha tornat a aconseguir el millor resultat de la Selecció Catalana\nUna setmana després d’haver guanyat dues medalles de bronze al Campionat del Món disputat a Suècia, la Selecció Catalana de raquetes de neu ha tornat a aconseguir uns resultats excel·lents a la segona cursa de la Copa d’Europa. Laia Andreu ha pujat al podi amb una segona posició i, en total, sis dels set atletes catalans han acabat entre els deu primers classificats de la seva categoria.\nEn dones, la més ràpida ha estat Isabella Morlini, campiona del món i que ja es va imposar a la primera prova de la Copa d’Europa. Laia Andreu ha tornat a ser 2a i Mavi Gil, tercera classificada al mundial, ha estat 4a. L’altra representant catalana, Laia Cuevas, ha acabat en 5a posició.\nPel que fa als homes, el més ràpid ha estat l’italià Gerd Frick, seguit del campió del món, el francès Stéphane Ricard i un altre italià, Filippo Barizza. Pel que fa als atletes de la Selecció Catalana, Gabriel Crosas ha estat 5è, Jordi Uró 9è, Albert Ferrer 10è i Rafa Parés 15è.


Les modificacions al permís de paternitat van reduir a la pràctica les seves bonificacions\n2 min. Barcelona 05/08/2019 17:46 Traduccions: Cat Cas\n651x366 La majoria de les famílies monoparentals són mares solteres / GETTY La majoria de les famílies monoparentals són mares solteres / GETTY\nL'Institut Nacional de la Seguretat Social ha emès aquest dilluns els nous criteris per reconèixer el dret de les famílies monoparentals a gaudir de les dues setmanes addicionals de permís retribuït per naixement, cura dels fills o menors amb discapacitat, adopció o acolliment múltiple.\nEl ministeri de Treball ha explicat en un comunicat que al reial decret publicat al març en què es modificaven els permisos per naixement i cura dels fills s'hi van introduir també aquestes prestacions com un dret individual. La definició, però, va provocar una situació imprevista per a les famílies monoparentals: a causa del repartiment equitatiu entre els dos progenitors, les dues setmanes addicionals de permís es convertien en una sola setmana quan hi havia només un progenitor, que en la majoria de vegades era una dona.\nEl govern espanyol elevarà el permís de paternitat a 16 setmanes per decret llei\nAmb el nou criteri es rectifica aquesta desigualtat i s'equipara la prestació entre els dos models de família perquè els menors "puguin rebre les cures necessàries independentment que tinguin un o dos progenitors".\nLa Federació d'Associacions de Mares Solteres (FAMS) havia denunciat recentment que la regulació implementada al març "perjudicava un dret que ja s'havia reconegut". A més, la federació va explicar que dues mares solteres havien sol·licitat en les seves respectives reclamacions a la Seguretat Social poder gaudir de les mateixes setmanes de permís parental que la resta de famílies.


Mor als 61 anys el director del Circo Price Pere Pinyol - BLOC DE CIRC\nEl director del Teatre Circ Price Pere Pinyol ha mort als 61 anys d’edat com a conseqüència d’una llarga malaltia, segons ha informat el Teatro Circo Price en un comunicat públic de les dues d’aquesta matinada. Pinyol, que tenia previst deixar la direcció del circ a finals d’aquest any 2013, va accedir al càrrec l’any 2009 per substituir al pallasso Joan Montanyès ‘Monti’. Sota la seva direcció ha convertit el Price en un espai multisciplinar donant cabuda a la música, el cabaret o el teatre. Aquesta obertura, juntament amb l’aposta per les expressions de circ més contemporànies, ha provocat algunes crítiques del sector del circ més tradicional. Durant la seva etapa al capdavant del circ s’han presentat propostes com Crece, un Festival de circ de Petits Formats o un festival internacional de Màgia. També s’han programat companyies com Circa, Cirque Tsigane, Rasposo, o el pallasso David Larible\nNascut a Barcelona l’any 1952, durant la seva carrera ha estat coordinador general de les gales del 2006 al 2010 dels Premis Max i director artístic de la programació dels espectacles del Fòrum Universal de les Cultures (Barcelona 2004). Al Fòrum Universal de les Cultures va portar bons espectacles de circ i va permetre descobrir al públic de Barcelona el Cirque Romanès o la companyia francesa de trapezi volant Les Arts Sauts, entre d’altres.


ARAMULTIMÈDIA - L’Associació Comarcal Somriures d’Alcoi avança un pas més per a la posada en marxa del projecte de connexió vital\nJa són unes 60 famílies de l’Alcoià-Comtat sòcies de SOMRIURES per a dur a terme aquest projecte\nL’Associació Comarcal Somriures ha conclòs el primer trimestre de l’any 2018 amb un grapat de gestions i reunions encaminades a la posada en marxa del projecte de connexió vital per als joves de la nostra comarca amb diversitat funcional.\nJa són 60 famílies de l’Alcoià-Comtat sòcies de l’Associació les que s’han proposat fermament seguir amb aquesta tasca de procurar als seus fills i filles una vida més digna i feliç. Cada vegada més se sumen més pares i mares que s’adonen de la falta total de recursos per als seus fills quan acaben l’etapa escolar.\nSón moltes les accions que s’han fet des de l’associació i ja hi han rebut confirmació del registre oficial i per tant, ja estan legalment constituïts i registrats.\nMoltes de les entitats s’han reunit amb l’associació perquè ofereixen algun tipus de servei a persones en situació de dependència i/o discapacitat de la comarca com són: Somriu, Babilón, ACODIM, Centre Ocupacional San Pascual, ADIBI, ADAPNE, Luz i Vida i APADIS. En la reunió van aclarir alguns temes i es van comprometre a donar suport a les persones que més o necessiten.\nA banda d’altres activitats i reunions, també, han realitzat al CPEE “Tomás Llacer” d’Alcoi, la primera Assemblea ordinària, amb una gran assistència de familiars i usuaris. En ells vam establir el tipus de socis i quotes de l’associació, els representants de cada poble, les formes de comunicació interna i es va adonar de la gestió econòmica.\nL’associació Somriures, ha aconseguit col·laboracions també d'algunes entitats i persones a escala particular com són: el pintor de Biar, Cristóbal Alcaraz, les ajudes econòmiques d’un Rei Mag de Cocentaina i de la FPA Beniassent Cocentaina. També, els amics del projecte “Cumbres Sin Barreras”, Carlos i Rodri.\nA més, la Mancomunitat de l’Alcoià i el Comtat també ha aportat una ajuda econòmica perquè l’associació puga contractar una persona que ajude a gestionar i coordinar el Projecte Somriures.\nPer la seua part, els alcaldes, diputats i partits polítics de la comarca estan informats de la realitat tan angoixant que viuen els pares i mares de joves en situació de dependència i discapacitat. A més s’han reunit en la Conselleria de Polítiques Inclusives amb el Director General de Diversitat Funcional, Antonio Raya per a presentar-li formalment l’associació, i explicar-li el projecte: aconseguir uns recursos públics i dignes, que ara són del tot insuficients, mitjançant un projecte integrador, innovador, pioner i esperançador per procurar-los als fills i filles una societat més justa, moderna i solidària que vetle pel seu benestar, la seua felicitat i la seua dignitat amb igualtat d’oportunitats que aquells que no viuen una situació de dependència o discapacitat.\nL’Associació Comarcal Somriures ha conclòs el primer trimestre de l’any 2018 amb un grapat de gestions i reunions encaminades a la posada en marxa del projecte de connexió vital per als joves de la nostra comarca amb diversitat funcional. Ja són 60 famílies de l’Alcoià-Comtat sòcies de l’Associació les que s’han proposat fermament seguir amb aquesta tasca de procurar als seus fills i filles una vida més digna i feliç. Cada vegada més se sumen més pares i mares que s’adonen de la falta total de recursos per als seus fills quan acaben l’etapa escolar. Són moltes les accions que s’han fet des de l’associació i ja hi han rebut confirmació del registre oficial i per tant, ja estan legalment constituïts i registrats. Moltes de les entitats s’han reunit amb l’associació perquè ofereixen algun tipus de servei a persones en situació de dependència i/o discapacitat de la comarca com són: Somriu, Babilón, ACODIM, Centre Ocupacional San Pascual, ADIBI, ADAPNE, Luz i Vida i APADIS. En la reunió van aclarir alguns temes i es van comprometre a donar suport a les persones que més o necessiten. A banda d’altres activitats i reunions, també, han realitzat al CPEE "Tomás Llacer" d’Alcoi, la primera Assemblea ordinària, amb una gran assistència de familiars i usuaris. En ells vam establir el tipus de socis i quotes de l’associació, els representants de cada poble, les formes de comunicació interna i es va adonar de la gestió econòmica. L’associació Somriures, ha aconseguit col·laboracions també d'algunes entitats i persones a escala particular com són: el pintor de Biar, Cristóbal Alcaraz, les ajudes econòmiques d’un Rei Mag de Cocentaina i de la FPA Beniassent Cocentaina. També, els amics del projecte "Cumbres Sin Barreras", Carlos i Rodri. A més, la Mancomunitat de l’Alcoià i el Comtat també ha aportat una ajuda econòmica perquè l’associació puga contractar una persona que ajude a gestionar i coordinar el Projecte Somriures. Per la seua part, els alcaldes, diputats i partits polítics de la comarca estan informats de la realitat tan angoixant que viuen els pares i mares de joves en situació de dependència i discapacitat. A més s’han reunit en la Conselleria de Polítiques Inclusives amb el Director General de Diversitat Funcional, Antonio Raya per a presentar-li formalment l’associació, i explicar-li el projecte: aconseguir uns recursos públics i dignes, que ara són del tot insuficients, mitjançant un projecte integrador, innovador, pioner i esperançador per procurar-los als fills i filles una societat més justa, moderna i solidària que vetle pel seu benestar, la seua felicitat i la seua dignitat amb igualtat d’oportunitats que aquells que no viuen una situació de dependència o discapacitat.


Merlet - Viquipèdia, l'enciclopèdia lliure\nUn merlet o rastell i muró (i ant. dentell) és cadascun dels espais massissos que alternen amb altres de buits damunt un parapet, formant part d'un acabament fortificat d'un mur o d'una torre. Aquesta fortificació servia de protecció dels defensors, que amagats al seu darrere podien vetllar l'enemic i llançar-li projectils pels espais buits o pels matacans amb seguretat. Les mides i l'acabament superior dels merlets són característics de cada època i contrada. Els merlets es troben ja a Assíria i desaparegueren amb la difusió de l'artilleria i de les fortificacions amb bastions que en foren el resultat. Modernament s'han emprat amb una funció decorativa en edificis civils.\nAl mig del merlet podia haver-hi una sagetera o una tronera. En el buit entre els merlets podia haver-hi també un mantellet abatible per a protegir-se dels projectils que es llançaven de dalt, un precedent dels matacans, o un escut posat a la banda de fora. Damunt els merlets podia haver-hi columnes que aguantaven una teulada.\n1 Funció decorativa\nHi ha merlets postissos col·locats amb funció decorativa a edificis civils o religiosos, com els de molts palaus venecians, trilobulats, alternant-ne d'alts i de baixos, formant una cresta (Ca d'Oro) o altres dibuixos (Palau dels Duxs). Així, la Llotja de la Seda de València té merlets rectangulars amb una corona ampla a sobre. Fins i tot hi ha torres de molins d'aigua o casetes de transformadors amb merlets catalans (Mallorca). Tenen també una funció decorativa els merlets nord-africans musulmans estrets, amb quatre escalons laterals amb el costat inclinats cap a l'interior, com dents de serra, i, de vegades, amb la dent superior té forma de coa de peix. Aquests merlets es troben també a la mesquita de Còrdova i, modernament, a edificis neoàrabs als Països Catalans, com la seu de Vichy Catalan (Caldes de Malavella), al Club Velocipèdic d'Inca (Mallorca).\nEn llengua catalana, el merlet també es diu rastell (i antigament dentell), emperò l'espai entre els merlets no té un nom específic, però sí en altres idiomes (créneau, en francès; embrasure, crenel o crenelle, en anglès; saettiera, en italià). Un mig merlet era el que hi havia al cap d'un parapet. I un mur o torre amb merlets es deia emmerletat.\nEls merlets més antics coneguts són els d'Assíria (Porta d'Ishtar i Ninive). Eren escalonats, amb els escalons laterals una mica més estrets que el superior. Els merlets següents en antiguitat als d'Assíria són els egipcis, que eren completament triangulars o acabats en un lòbul, en els dos casos sense separació, cosa que fa sospitar una funció decorativa.\nLes fortificacions romanes tenien merlets rectangulars coberts amb una peça plana més ampla. Amb el temps, per protegir dels trets transversals, darrere cada merlet es posà un mur transversal.\nA la muralla romana d'Orient d'Istanbul i a Sudack (Crimea) hi ha merlets de forma de dent, rectangulars i amb l'acabament format per dos vessants un cap a dins i l'altre cap a fora, perquè no s'hi puguin agafar els ganxos dels assaltants. Els merlets d'època califal d'Al Andalus i Marroc (muralla de Marràqueix), són cúbics i acabats en una piràmide (castell de l'Almudaina, Palma). Els merlets musulmans africans i asiàtics no decoratius solen acabar en mitja circumferència, de vegades amb una sagetera al mig (mesquita de Cairuan, Tunísia; Medina de Susa, Tunísia; Al-jawad, Oman).\nEls merlets de l'interior de l'Atles, en canvi, són escalonats, amb quatre escalons rectangulars i estan molt separats, de vegades sols n'hi ha als cantons. El nucli del castell de l'Almudaina, bastit damunt una fortificació romana o romana d'Orient anterior, té l'estructura dels castellets de l'Atles, però com hem dit, els merlets són califals. Els merlets normands de Sicília (Motta Sant'Anastasia, catedral de Siracusa, església de Sant Pere i Sant Pau d'Agrò, Casalvecchio Siculo, etc.), acaben també en mitja circumferència, però aquesta es troba damunt un rectangle més alt que els musulmans, encara que deuen estar relacionats, i la cara superior del semicercle pot sortir una mica del mur.\nLes fortificacions turques podien no tenir merlets, sinó parapets coronats per lòbuls situats un devora l'altre, cadascun damunt una sagetera o tronera (Negroponto; Rettimo). En altres casos, trobam merlets en forma de dent, alguns amb una sagetera al mig, tots damunt matacans (Topkapi, Instanbul). Els merlets de l'Índia i Pakistan eren formats per un quadrat amb una sagetera, amb l'acabament amb perfil de lotus, més o menys ornamental.\nA la baixa edat mitjana, a Europa, eren freqüents els merlets rectangulars, més amples que alts, amb una sagetera al mig i sovint damunt matacans. A Itàlia, al s. XIV, els merlets quadrats, amb la cara superior plana o amb una mica de pendent cap a fora a la cara superior, eren anomenats güelfs. Uns altres merlets contemporanis italians eren els merlets gibel·lins, o merlets de coa d'oronella, formats per dos quarts de cercle units per la tangent o per dos triangles rectangles divergents al mig del merlet. Aquests merlets sovint eren molt grossos.\nAls segles XIV i XV es difon als Països Catalans el merlet català, que és una mena de merlet escalonat, format per una base de l'alçada d'un quadrat i l'amplada de cinc o més, damunt la qual hi ha un rectangle de tres o sis quadrats i a dalt de tot, al mig, una dent de la mida d'un quadrat. La separació entre els merlets pot tenir l'amplada d'un quadrat, de manera que el buit té la forma d'un merlet invertit. Algunes vegades al mig del merlet hi ha una sagetera. El millor exemplar de merlet català és a la Llotja de Palma, no té funció sols decorativa, perquè la Llotja formava part de la muralla del mar de Palma.\nEl merlet irlandès és un altre merlet escalonat, però només d'un escaló a cada costat i amb les cares superiors amb pendent cap a fora i ultrapassant el mur (catedral de Kildare).\nUna combinació de diferents acabaments es troba en el merlet trilobulat (Santa Severina, Calàbria, 1556-1559). Damunt un merlet molt ample hi ha dos lòbuls laterals separats per mig cercle petit. Els lòbuls fan pendent cap a fora.\n↑ Diccionario de Arte I. Barcelona: Spes Editorial SL (RBA), 2003, p.18. ISBN 84-8332-390-7 [Consulta: 5 novembre 2014].\nEugène Viollet-le-Duc, Dictionnaire raisonné de l'architecture française du XIe au XVIe siècle, 1856, Wikisource (francès)\nObtingut de «https://ca.wikipedia.org/w/index.php?title=Merlet&oldid=28567218»\nLa pàgina va ser modificada per darrera vegada el 8 nov 2021 a les 16:47.


Ferran Fillat: "El futur dels hospitals passa perquè tot estigui connectat" - Diari de Sabadell\nDurant els moments més durs de la pandèmia al Parc Taulí, Ferran Fillat ha estat a primera línia, però no com un s’imagina llegint aquesta frase, sinó fent productes en 3D que permetessin suplir la manca de material. I, com a producte estrella, ha participat en la creació del respirador 3D Leitat 1.\nIntegrar la indústria 4.0\nFillat creu que el primer repte que té el món hospitalari és la transformació i renovació del sistema de salut mitjançant l’ús de la tecnologia. Aquest pas, al seu parer, s’hauria de fer aplicant les idees de la indústria 4.0, que passen per l’internet de les coses, connectar els equipaments mitjançant la xarxa per millorar les seves capacitats. “El futur dels hospitals ve a ser una fàbrica de salut en què tot està connectat: visites telemàtiques que es programen automàticament, intel·ligència artificial per donar consells de salut, cirugia robotitzada , etc”, exemplifica l’especialista sabadellenc. En aquest sentit, Ferran Fillat considera que “la tecnologia ens ha de permetre atendre més pacients amb més qualitat”, ja que ara, en part, la qualitat assistencial depèn de la quantitat de pacients que hagi d’atendre el metge.\nEmpoderar el metge\nL’especialista del Taulí creu que en els darrers anys el metge ha perdut protagonisme en els òrgans de decisió, cosa que opta per capgirar i empoderar aquest professional, que ara “passat en un segon pla, cosa que abans no era així”. Des del seu punt de vista la societat científica hauria de ser el col·lectiu que marqui la pauta perquè “a vegades, els tractaments que es donen o les polítiques que es fan no són les més adequades”.La pandèmia ens ha posat contra les cordes en aspectes com la fabricació de productes sanitaris, molt deslocalitzada.\nEl potencial de la impressió 3D\nAlhora, ha estat una oportunitat per destacar les possibilitats de la impressió en 3D, que “es fabrica segons la demanda i no depens d’estocs”. Ha estat clau per fabricar peces crítiques per ajudar a combatre la pandèmia. Fillat també en destaca que és més sostenible perquè s’evita el transport ja que es pot fabricar molt fàcilment a qualsevol lloc, i és un sistema molt més ràpid que el que permet crear motlles per injecció. “En 10 dies hem imprès més de 20.000 unitats pels diferents hospitals [amb què col·labora el Taulí], que en fabricació convencional hauria sigut impossible”, argumenta.\nSobre Ferran Fillat - És metge especialista en traumatologia i ortopèdia i membre de la unitat d'espatlla i colze del Parc Taulí. Ha estat l'impulsor i dirigeix el laboratori de planificació quirúrgica i impressió 3D del mateix hospital.\nTemes:3D, Ferran Fillat, Impressió 3D, Reflexions de confinament, Taulí


✅ Controvèrsia: Així podria controlar el govern l'obertura dels centres comercials\nAixí podria controlar el govern l'obertura dels centres comercials\nEl govern planteja extremar les mesures de seguretat en els centres comercials\nper Tamara Rodríguez divendres, 1 de maig 2020 - 21:00h\nEls centres comercials estan a l'espera que es reguli la seva situació | Pixabay\nSens dubte, els centres comercials són la gran assignatura pendent del govern. Fa uns dies, Pedro Sánchez definia com seria la desescalada per als petits comerços, però no deia res dels centres comercials, que veuen com la seva situació encara està per definir.\nTot sembla indicar, que per controlar la gran quantitat de gent que va als centres comercials i grans superfícies, el president del govern optarà per instal·lar càmeres per controlar que se segueixin les mesures de seguretat establertes. El Ministeri d'Indústria, Comerç i Turisme i el de Sanitat recomana l'ús de sistemes de videovigilància per garantir que s'estan complint les mesures de distanciament i sanitàries.\nTot i el caràcter de la mesura, i tot el desemborsament econòmic que això implica, no els ha agafat per sorpresa els centres, els que ja contemplaven adoptar aquesta mesura. L'AECC, ja havia elaborat amb anterioritat un manual amb recomanacions per als seus associats de cara a la tornada a la nova normalitat després de la Covid-19.\nControlar els aforaments en els centres comercials\nEl Ministeri d'Indústria i l'AECC aconsellen que el personal de seguretat dispersi els grups de més de dues persones que circulin pel centre i que prestin especial atenció a la gent gran i als punts de contagi, com ara ascensors o escales mecàniques. Des del govern, també insisteixen en la importància de controlar els aforaments en els centres comercials, arribant fins i tot a ser necessari col·locar un comptador a l'entrada per calcular el flux d'entrades i sortides.\nPel que fa al personal que treballa en centres comercials, des del govern es recomana l'ús d'equips de protecció individual per als treballadors de centre i els proveïdors externs: guants i mascaretes. Sens dubte, el govern i la patronal tenen com a principal objectiu garantir la seguretat de tots els ciutadans, és per això que volen reduir al màxim la possibilitat que es produeixin concentracions de persones que puguin facilitar la propagació de la pandèmia.\nPer implementar aquestes mesures caldrà esperar a conèixer quan s'obriran tots els centres comercials a Espanya, ja que en la Fase 1 de la desescalada no consta l'obertura d'aquest tipus d'immobles. Tant és així, que l'AECC, ja ha opinat que no permetre'ls obrir en aquesta fase constitueix una «discriminació sense sentit», pel que fa al petit comerç que si podrà obrir les portes, tot i que amb restriccions, el proper 11 de maig.\nL'avís de Protecció Civil sobre els horaris de sortida del dissabte\nGir radical a les classes: el canvi que patirà el pròxim curs escolar\nComerç Govern Espanyol Pedro Sánchez


Perfecciona el teu joc al Performance Center\nAl golf, la diferència la marquen els petits detalls. Un sol cop de més pot ser crucial. Per això comptem amb les millors eines per a perfeccionar tots els aspectes del teu joc, com una càmera super lenta per a desxifrar el teu swing, o el SAM PuttLab, que et permetrà corregir petites desviacions i canvis de força en el putt.\nPerfecciona tots i cadascun dels aspectes del teu joc amb els nostres camps de pràctiques.\nSense els teus pals de golf fets a mida, mai no sabràs si aquest mal cop és culpa teva o del pal. Hi ha 4 tipus diferents de Custom Fitting.\nA Infinitum Golf Academy creiem que el teu swing de golf és part del teu ADN i, per tant, no es pot replicar. Per això tractem a cada alumne de manera independent, creant plans i estratègies individuals per a aconseguir el seu veritable potencial.


Disminuir el dolor amb teràpia canina | Ràdio Barcelona | Cadena SER\nDisminuir el dolor amb teràpia canina\nEl CAP de Magraners-Bordeta de la ciutat de Lleida és el primer de tot l'estat espanyol en oferir teràpia assistida amb gossos per reduir el dolor. Un grup de 10 pacients majors de 65 anys i amb problemes als ossos i les articulacions han iniciat aquesta setmana els tallers.\n01/11/2013 - 15:17 h. CET\nDisminuir el dolor i reduir el número de fàrmacs que prenen pacients majors de 65 anys amb dolor crònic per problemes osteoarticular. És l'objectiu de la nova teràpia assistida amb gossos que ha posat en marxa aquesta setmana el CAP de Magraners-Bordeta de la ciutat de Lleida. És el primer de tot l'estat espanyol en oferir un tractament d'aquestes característiques.\nL'equip que fa la teràpia l'encapçala la doctora Maylos Rodrigo, experta en aquest tipus de tractaments canins i propietària dels tres gossos que durant tres mesos ajudaran a fer exercici a deu dones majors de 65 anys i amb dolor crònic. El Trevol és un golden retrevier que amb pilotes i rutlles realitza exercicis pe ajudar a estimular les cames i els peus de les pacients. La Isabel Blanco, de 70 anys i amb problemes als genolls, explica que els fan "fer exercicis amb les extremitats, amb la pilota i també amb la punta i el taló". Una altra de les participants és la Pepita Altisent, la més veterana amb 82 anys, assegura que llancen la pilota perquè la reculli el Trevol.\nAquest dijous a la tarda, es van iniciar els tallers i després d'una primera sessió les dones asseguren que els ha motivat molt més que no pas una altra activitat. La Cecilia Faura, té 67 anys i pateix fibromialgia: "no és a palo seco, amb el gos t'ajuda i t'anima a fer-ho". I també hi ha qui tot i ser no ser massa amic dels animals, com la Maria del Olmo, de 66 anys, reconeix que "l'animal t'anima a fer coses perquè et fa gràcia".\nL'equip que organitza les teràpies esta format per una metgessa, una infermera i un fisioterapeuta.Disminuint el dolor, segons la doctora Maylos Rodrigo, "intentarem reduir la necessitat de medicaments pel dolor", ja que ara en prenen com a mínim cinc al dia. Les pacients tenen l'esperança que amb aquestes activitats, amb jocs i exercicis podran millorar. La Vicenta Vitria, de 80 anys, diu que "m'ho he passat molt bé, he estat molt animada". I a qui confia en poder recuperar una mica més de mobilitat com la Júlia Blasi, de 67 anys, qui només demana "poder posar-se les mitges". El fisioterapeuta, Carles Casanova, diu que es tracta "d'agafar l'hàbit de moviment i pràctica d'exercici per moure les articulacions sense cap mena de sobrecàrrega".\nÉs el primer cop que un CAP ofereix una teràpia assistida amb gossos. Des de 2008 aquest mateix equip ha fet diversos programes pilot en residències i casals d'avis, i també un centre d'educació especial amb nens amb discapacitats intel•lectuals. Altres hospitals com el Sant Joan de Déu de Barcelona o el de Torrejón d'Ardoz a Madrid també fan tallers similars. En tots, s'ha provat que el gos accelera i millora els resultats.\nEscucha Reportatge sobre la nova teràpia canina que ofereix un CAP de la ciutat de Lleida en Play SER\nReportatge sobre la nova teràpia canina que ofereix un CAP de la ciutat de Lleida


JxCat no es responsabilitza del “fracàs” de la taula de diàleg i demana alternatives – La Manyana\nJxCat no es responsabilitza del “fracàs” de la taula de diàleg i demana alternatives\nEl secretari general assegura que la “solució” al conflicte polític implica el retorn de Puigdemont\nFOTO: Maria Asmarat (ACN) / El secretari general de JxCat, Jordi Sànchez, ahir al Consell Nacional del partit\nEl secretari general de JxCat, Jordi Sànchez, va demanar que no es “responsabilitzi” al partit del “fracàs” de la taula de diàleg. “JxCat porta anunciant des de fa mesos que no tindria recorregut”, va dir Sànchez davant el Consell Nacional de la formació. “Era una realitat anunciada”, va afegir.\nEn aquesta línia, va assegurar que la “responsabilitat” que no hi hagi “marge d’acord” és “única i exclusivament” del Govern espanyol. “Ni tan sols els que ens parlen d’una agenda del retrobament són capaços de comprometre’s”, va criticar Sánchez. Així mateix, va assegurar que la “solució” al conflicte polític implica el retorn de Carles Puigdemont i va emplaçar els partits independentistes a “construir alternatives” a la taula de diàleg.\nEl secretari general de JxCat va considerar que cal trobar “noves alternatives” al diàleg amb l’Estat espanyol. Sànchez no va concretar en què consistirien, però va assegurar que és un debat que s’ha d’abordar “amb molta cura” i “discreció” amb la resta de partits independentistes.\nSànchez també va apostar per “avaluar” els acords que va signar el partit amb ERC per tal de facilitar la investidura de Pere Aragonès com a president de la Generalitat. “Mantenim la mà estesa perquè sabem que és l’única via possible en el conjunt de l’independentisme per refer les confiances”, va apuntar el secretari general. Així, malgrat les desavinences de la “majoria independentista” en negociacions com la dels pressupostos, va assegurar que en altres aspectes “encara hi ha recorregut”. El secretari general de JxCat també es va referir a l’absència del partit de la taula de diàleg. “No combregarem amb rodes de molí, no acceptarem a qualsevol preu aparences d’allò que sabem que el govern de l’Estat no vol materialitzar”, va dir. En aquest sentit, va assegurar que el partit no veu “cap senyal” que indiqui que el govern de l’Estat estigui “disposat” a “acceptar el repte de les urnes”. Després de tot, va insistir que la “solució” al conflicte polític implica tenir en compte Carles Puigdemont i per fer un referèndum pactat amb l’Estat, que és “l’únic que podrà substituir el mandat de l’1 d’octubre”.\nL'ex president de la Generalitat, i ara eurodiputat de JxCat, Carles Puigdemont, ha acusat el president del govern espanyol, Pedro...\nFeijóo adverteix que no participarà del “teatre” de pactes amb Sánchez “Primer ens insulta i després demana suport”\nEl líder del PP, Alberto Núñez Feijóo, ha advertit aquest divendres que no està disposat a participar del "teatre" del...\nLambán sobre l’ajornament de la consulta: “La Generalitat hauria de deixar de culpar als altres del que els passa”\nEl president d'Aragó, Javier Lambán, considera que "la Generalitat hauria de deixar de culpar als altres del que els passa"....\nZapatero augura que el govern espanyol aconseguirà la reducció de desigualtats “més intensa” en menor temps\nL'expresident del govern espanyol José Luis Rodríguez Zapatero, ha augurat que les polítiques socials de l'executiu de Pedro Sánchez aconseguiran...


Wikiloc | Ruta 171214 100 Cims 'Picorandan' per camins poc transitats\n171214 100 Cims 'Picorandan' per camins poc transitats\nVista 554 vegades, descarregada 18 vegades\n100 Cims "Picorandan" per antics camins (14-12-17 )\nVALORACIÓ GLOBAL : Aquesta ruta la he catalogat de difícil pel tram entre els wpt 05 i el 07. De fet no hi ha pas clar.\nEn un antic mapa figurava un camí que sabia per un company que restava parcialment fitat. Quan deixem la ruta clàssica ( wpt 05 ) tenim una bona pujada, bastant ben fitada, per terreny força embrossat fins assolir la pista ( wpt 06 ) a prop de les foradades i que mena cap els Mollats. Arribats a aquest punt podem seguir-la i enllaçar amb els rutes més populars. Nosaltres vam optar per seguir les fites i entroncar ( wpt 07 ) amb el camí que puja del Grau per des d’aquest lloc seguir cap a la Creu Trencada.\nLa resta del recorregut resulta força conegut, fins i tot una mica “turístic” i catalogable de fàcil. A mena de resum, aquest track resulta “divertit” per la gent que surt a la muntanya i gaudeix d’una mica d’aventura descobrint camins no transitats. Els “senderistes” millor s’estalviïn el tram entre els wpt 05 i 07.....\nAPROXIMACIÓ : Deixem el cotxe a l’aparcament davant del cementiri de Capafonts. ( wpt 01 )\nPaissatge zona Grau ( wpt 07 )\nVistes des del "100 Cims" del Picorandan\nTIPUS de CAMÍ : De tota mena. La majoria de bona petja excepte el tram “tapat” ja esmentat. La darrera baixada des del wpt 10 resta força bruta pels arbres caiguts pel vent.\nMENJAR : Hem dinat al Grevol al mateix Capafonts ( 977 868045 ) . Correcte menú (10€ ). Bon tracte. En aquests moments és l’únic lloc on menjar al poble\nAIGUA : A la font ( wpt 04 ) .\nLa popular Creu Trancada\nDADES TÈCNIQUES : El GPS ( Oregon 600 ) m’ha donat un desnivell de 458 +. Temps en moviment 3h 26’. Com he vist que si calibro el GPS als pics ( més de 2800 mts ) em millora la precisió ja no passo el track pel Garmin Connect que quasi no el corregeix.\nAra al mateix Basecamp filtro el track eliminant els punts amb menys de 1,80 mts de separació. Avui he programat l’Oregon per temps ( punt cada 5 seg ). Segons aquest criteri el temps en moviment a baixat a 3hr 07’\nPOSSIBLES VARIANTS : Al wpt 04 és molt recomanable, especialment si ha plogut darrerament, apropar-se al la cova de les Gralles.\nPodem allargar la caminada si abans de Coll ( wpt 10 ) en lloc de anar cap a Capafonts, seguim el GR que duu a Prades i que més endavant deixem per apropar-nos a la Abellera i baixar per un preciós corriols fins la pista de tornada a Capafonts.\nBIBLIOGRAFIA : Ed Piolet i Alpìna tenen mapes de les Muntanyes de Prades.\nVista lateral del "Picorandan"\n01 Aparca Capafonts 14-12-17\n02 Inici Camí Ronda\n02 Inici Camí Ronda 14-12-17\n03 Font Llúdriga\n03 Font Llúdriga 14-12-17\n04 Font a prop Cruilla Gralles\n04 Font a prop Cruilla Gralles 14-12-17\n05 Inici camí perdut\n05 Inici camí perdut 14-12-17\n06 Surt pista foradades - Goi\n06 Surt pista foradades 14-12-17\n07 Surt camí El Grau\n07 Surt camí El Grau 14-12-17\n08 Creu Trencada\n08 Creu Trencada 14-12-17\n09 '100 Cims' Picorandan\n09 "100 Cims" Picorandan 14-12-17\n10 Deixa GR 14-12-17\n11 Deixa Carretera\n11 Deixa Carretera 14-12-17\nBona perspectiva del poble des del Picorandan


Catalunya Covid: les ucis catalanes estan al 80% i no es descarta el toc de queda\n¿Què és el toc de queda i fins quan durarà a Espanya?\nSalut apunta que hi ha «marge» per endurir encara més les restriccions\nAssegura que el Govern vol evitar tant sí com no un confinament domiciliari\nBarcelona - Dimarts, 20/10/2020 | Actualitzada 26/10/2020 - 12:16\nEl secretari general de Salut, Marc Ramentol, ha alertat aquest dimarts de la creixent tensió als hospitals, on en l’última setmana han augmentat un 50% el nombre d’ingressos per Covid a les ucis catalanes. Actualment, ha detallat, el grau d’ocupació d’aquestes ucis és del 80%, una situació altament preocupant.\nEl número dos de la Conselleria de Salut ha indicat, en una entrevista a SER Catalunya, que la Generalitat està especialment atenta a l’evolució hospitalària.\n���� Quina és la situació que hi ha ara mateix als hospitals?\n�� Ens contesta el secretari de @salutcat, @mramentol!\n�� L’entrevista: https://t.co/IilbgS1o1e pic.twitter.com/ikiPgQkzvE\n; Aquí, amb Josep Cuní (@AquiCuni)October 20, 2020\nTambé la portaveu del Govern, Meritxell Budó, ha enviat aquest dimarts, després de la reunió setmanal del Consell Executiu, un missatge d’alerta. «Un de cada cinc casos diagnosticats a Catalunya estan havent de ser ingressats a les ucis i estem en un moment en què el 30% dels serveis de cures intensives estan ocupats per pacients amb coronavirus», ha remarcat Budó, que ha insistit que encara és aviat per poder avaluar l’efecte de les mesures aplicades a finals de la setmana passada per la Generalitat.\nRamentol ha admès que no es descarta aplicar el toc de queda a Catalunya si així ho requereix la situació epidemiològica, tot i que de moment no és una opció que la Generalitat es plantegi a curt termini, ha aclarit. Ha assenyalat que és una «possible solució» que tenen sobre la taula. Ha destacat que encara hi ha «marge» per endurir encara més les restriccions socials, i el toc de queda és una de les mesures per fer-ho.\nTambé s’ha pronunciat sobre el confinament perimetral de Navarra. Sobre això ha dit que «s’obre davant de nosaltres un ventall de possibilitats. De moment les tenim sobre la taula». Ramentol ha destacat que abans de prendre aquestes mesures caldria analitzar quin és l’«impacte real» i l’«efectivitat» que, per exemple, té el toc de queda als llocs on ja s’aplica.\n«La velocitat de transmissió de la pandèmia depèn de la mobilitat i la interacció social. És en això en el que ens estem enfocant», ha remarcat el secretari general per defensar les mesures que fins ara està aplicant el Govern de la Generalitat.\nSí que ha destacat Ramentol que el Govern vol evitar tant sí com no un nou confinament domiciliari. Al seu judici, limitar la mobilitat el final de setmana, per exemple, seria una de les mesures de confinament domiciliari. «El nostre país no està en condicions de suportar-ho», ha dit sobre aquest escenari.\nTambé s’ha referit a l’impacte del tancament de bars i restaurants en l’evolució de la pandèmia. Ha admès que, actualment, no ha indicadors «per a l’optimisme». «De moment no hi ha cap diferència amb la tendència de la setmana passada», ha dit abans de matisar que caldrà esperar entre 7 i 14 dies per veure l’efecte de les mesures.\nNavarra decreta un confinament de 15 dies a partir de dijous\nTemes: Toc de queda Confinament Coronavirus a Catalunya Catalunya


Estireu i feu cables de xarxa\nFins i tot a l'era del Wi-Fi, encara hi ha bones raons per utilitzar cables Ethernet per a l'estabilitat i la velocitat. Si voleu proporcionar una habitació concreta de la casa amb accés a la xarxa, podeu col·locar els cables vosaltres mateixos, preferiblement mitjançant una canonada buida. Podeu llegir com es fa per estirar els cables i instal·lar els cables de xarxa vostè mateix en aquesta edició de Solved.\n1. Estirant cables\nA les cases de nova construcció s'acostumen a instal·lar les anomenades canonades buides. Són tubs de plàstic buits que van des de l'armari del comptador fins a les diferents estances d'una casa. Si voleu col·locar un cable de xarxa, l'ús d'una canonada buida estalvia moltes molèsties, com ara perforar forats i acabar amb conductes de cables. De vegades, un cable de contacte ja està present a la canonada. Amb això podeu esbrinar a quina habitació acaba una determinada canonada. També podeu utilitzar aquest cable de contacte per estirar el cable de xarxa a través del tub buit. Quan traieu el cable antic, el cable de xarxa està immediatament al seu lloc. Si no hi ha cable, el millor és utilitzar una molla de tensió. Això es ven (i de vegades també es lloga) a la ferreteria. Primer feu lliscar la molla de tensió per tot el tub fins que acabi a la caixa del comptador o al destí final. A continuació, connecteu el cable de xarxa a l'extrem de la molla de tensió. Té un ull al qual es pot connectar el cable. Feu-ho amb els cables de coure petits. Assegureu-vos que el muntatge sigui ferm però no massa gruixut. Petits trossos de cinta adhesiva poden proporcionar un reforç addicional. És possible que la molla de tensió amb el cable de xarxa no s'estengui més enllà d'un punt determinat. Si aquest és el cas: torneu a comprovar si l'accessori no és massa gruixut i, si cal, utilitzeu sabó verd com a lubricant.\n2. Amaga els cables\nSi la vostra casa no té canonades buides o si estan totes en ús, podeu col·locar un cable de xarxa de la manera "antiga": a través de la paret, a través del sostre o sota el terra. Al llarg, per sobre o per sota del sòcol també és un mètode d'ús habitual. En molts casos és possible camuflar bé un cable, per exemple amb un conducte de cables, perquè no es noti massa.\n3. Obra nova: fes-ho tu mateix o subcontracta?\nEstàs pensant comprar o fer construir una casa nova? Sovint és possible instal·lar cables de xarxa i contactes terminals associats per un càrrec addicional. El constructor sovint cobra quantitats absurdament altes per això, però després pot estalviar molta feina. És especialment útil determinar en quina habitació us beneficieu d'un cable físic i on n'hi ha prou amb internet sense fil. Sobretot, pensa endavant. Per exemple, si teniu previst penjar un televisor a la paret on voleu reproduir contingut HD 1080p des del vostre ordinador, un reproductor multimèdia o un NAS, és important una alta velocitat. I l'ethernet gigabit guanya a Internet sense fil en gairebé tots els casos. Una altra qüestió és si el senyal WiFi és prou fort com per arribar a l'àtic, per exemple. Cada cop hi ha més dispositius que disposen d'un port Ethernet per connectar-se directament a Internet. Això és una cosa a tenir en compte. D'altra banda, és bastant car proporcionar a cada habitació una connexió Ethernet. Sovint també és possible instal·lar canonades buides addicionals per un cost addicional raonable. Aleshores, sempre podeu estirar els cables addicionals vosaltres mateixos, sense haver de perforar el sostre immediatament.\n4. Pla pas a pas: confecció de cables de xarxa\nEl motiu principal per fer els vostres propis cables de xarxa en lloc d'utilitzar cables ja fets és que sou més flexible en com i on col·loqueu els cables. Un cable sense connector encaixa a través d'un petit forat a la paret o a través d'un anomenat "tub buit". Un cop el cable estigui al lloc correcte, tot el que heu de fer és connectar els connectors. Això no és difícil, però requereix un pla estricte pas a pas.\nPas 1: Subministraments\nPer fer tu mateix els cables de xarxa es necessiten diverses eines: alicates de xarxa (uns 18 euros), connectors Ethernet separats (tipus RJ-45) i uns quants metres de cable UTP. Actualment aquestes peces estan disponibles a la majoria de botigues de bricolatge, però normalment també a una botiga d'informàtica o botiga en línia. Pel que fa al cable UTP, el millor és triar cat5e o cat6, tots dos poden gestionar 1 Gbit/s.\nPas 2: talleu la carcassa\nEls vuit cables de coure del cable UTP s'han de pelar abans que es pugui instal·lar un connector. Ho feu mitjançant la part frontal de les alicates de xarxa. Col·loqueu el cable de xarxa tal com es mostra\na la foto de la dreta i premeu les alicates. La coberta del cable ara està oberta a la part superior i inferior i la podeu treure fàcilment. Els vuit cables de colors ja són visibles.\nPas 3: ordenar\nEls cables de colors s'han d'ordenar en l'ordre correcte, vegeu l'esquema de colors a l'esquerra. Esteneu primer els cables i després col·loqueu-los en l'ordre correcte d'esquerra a dreta. Un cop això sigui correcte, és important col·locar els cables el més a prop possible entre si, de manera que encaixin al connector. Assegureu-vos que els cables tinguin la mateixa longitud, tallats rectes i prou llargs per encaixar al connector. No cal que peleu els cables individuals.\nPas 4: el connector\nSi voleu utilitzar mànigues de colors (per a la neteja o per simplificar la identificació d'un cable en particular), ara és el moment de lliscar-les al cable. Després d'això, subjecteu el connector amb els contactes daurats a la part superior i, a continuació, feu lliscar amb cura els cables de colors. Comproveu que la seqüència encara sigui correcta i després avança-les fins que no puguin anar més enllà.\nPas 5: muntar\nIntroduïu el connector a les alicates, torneu a prémer els cables i, a continuació, premeu les alicates amb una mica de força. Probablement escoltareu algun tipus de clic. El suport de plàstic està assegurat i els cables estan perforats per contactes de coure que porten al davant. Si cal, col·loqueu les mànigues al seu voltant i el cable ja està llest.\nPas 6: comproveu\nComproveu si el cable funciona. Per exemple pel punt de partida\nal router i al punt final en un ordinador portàtil. Si no funciona, els cables no estan fent el contacte adequat amb el connector. Comproveu l'ordre dels cables i torneu a repetir els passos.\n5. Alternativa: l'endoll\nAfortunadament, si la instal·lació de cables no funciona i el senyal WiFi és insuficient, hi ha una alternativa: una xarxa a través de la presa. Hi ha endolls a cada habitació, de manera que es pot realitzar una xarxa a cada racó. Connecteu un adaptador de línia elèctrica a la presa, podeu connectar directament un cable Ethernet. Necessiteu dos adaptadors, que sovint es venen com a kit d'inici. Un adaptador es connecta a l'encaminador (o mòdem) i l'altre al dispositiu de destinació (com un ordinador portàtil o un reproductor multimèdia). Hi ha diferents velocitats teòriques: des de 85, 200 i fins i tot 500 o 1000 Mbit/s.


Roses Villa Trimiklini Xipre - Ofertes d'hotels amb els MILLORS DESCOMPTES EN LÍNIA\nVeure tots els 8 allotjaments a Trimiklini.\n10 Iouliou Vern, Trimiklini, Trimiklini, Xipre, 4730 - Veure al mapa\n"Great suite,all new,good bed,amazing view,amazing pool,very..."\nMés informació sobre Roses Villa\nDissenyat tant per oci com per negoci, Roses Villa està situat idealment a Trimiklini; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Roses Villa, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos express check-in/check-out, magatzem d'equipatge, transport hotel/aeroport, instal.lacions de barbacoa, caixer automàtic a l'espai.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, ventilador, aparell de televisió LCD/pantalla de plasma, reproductor de DVD/CD a cada habitació. L'hotel ofereix meravelloses instal.lacions d'oci com esquí, ping pong, jardí, sala de jocs que faran de la vostra estada una experiència inoblidable. Amb una localització ideal i amb comoditats imbatibles, Roses Villa no troba competidors en cap categoria.\nCal que informeu el Roses Villa de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (70) Parelles (15) Viatgers en solitari (3) Famílies amb infants petits (27) Famílies amb infants grans (4) Grups (21)\nAllotjaments a Trimiklini


FAQ - IVS distribuïdors automàtics\nLes respostes a les moltes preguntes referents als aspectes tècnics, alimentaris i comercials del nostre servei són per a IVS Italia una oportunitat per oferir transparència i claredat. Aquí sota trobareu la resposta a les preguntes més freqüents, si teniu altres qüestions que ens vulgueu fer arribar estarem encantats de respondre-us o de fixar una reunió amb un comercial.\nQuè val instal·lar una màquina i activar el servei de restauració automàtica?\nLa màquina expenedora no té cap cost per al client.\nUna màquina expenedora només proporciona te o cafè?\nNo. És una idea corrent que el màxim que podem obtenir d’una màquina expenedora és un bon cafè. Ara bé, les tecnologies més recents arriben a subministrar plats freds o calents, amb microones integrats, que poden donar un servei molt ràpid. L’experiència de diversos anys d’IVS Italia cobreix, tanmateix, les exigències més importants pel que fa als productes: aperitius, refrescs, begudes calentes, caramels, sandvitxos, productes frescos. Consulta Yourbestbreak.com i descobreix totes les possibilitats.\nSi a la meva empresa som menys de cinc treballadors és útil tenir una màquina expenedora?\nÉs clar que sí. Precisament perquè volem resoldre les exigències més importants del territori italià, IVS Italia s’ha qualificat per servir empreses, entitats o agrupacions de totes les mides. No tan sols les grans instal·lacions per a grans àmbits, sinó sistemes OCS (Office Coffee Services) per als àmbits més reduïts de la petita i mitjana empresa.\nEl cafè preparat per la màquina és tan bo com el cafè del bar?\nSí, és clar. En molts casos fins i tot és millor, perquè moltes màquines empren productes en monodosi que mantenen inalterades les característiques de fragància, humitat i asèpsia del producte al llarg del temps.\nLa frescor dels productes venuts en una màquina expenedora és igual que la dels productes comprats en un bar o un supermercat?\nSí. Són els productes i les seves exigències de conservació que determinen el tipus de màquina: aperitius i refrescs es troben a la temperatura clàssica del prestatge refrigerat, mentre que en els productes frescos com ara iogurts, lactis i sandvitxos es respecta la cadena de fred, prevista segons la llei per conservar-ne la durada i les característiques.\nEs pot escollir/personalitzar l’assortiment de productes d’una màquina expenedora?\nÉs clar, abans de la instal·lació i durant tota la relació establerta entre IVS Italia i els seus clients es presenta una llista ben àmplia de productes que es pot modificar cada vegada que canviïn les necessitats.\nCom funciona el subministrament de la màquina? He de trucar a IVS Italia cada vegada que la màquina es buida?\nEl subministrament dels distribuïdors està programat d’una manera meticulosa. L’assistència d’IVS Italia aconsegueix preveure amb força precisió els cicles d’exhauriment de les mercaderies segons les tipologies de clients, així sabem per avançat quan cal abastir el distribuïdor. Les tecnologies més recents, a més, permeten l’ús de centraletes telemètriques per controlar a distància la quantitat dels productes disponibles.\nAlguns productes resten dins de la màquina molt més temps que uns altres. És cert que les dates de caducitat es controlen periòdicament?\nPer descomptat. La periodicitat dels subministraments de les màquines expenedores inclou també, i especialment, el control de les dates de caducitat dels productes. Des d’aquest punt de vista els productes escollits pertanyen sempre a la fase inicial del cicle de vida previst, de manera que ja es pugui tenir una màxima seguretat en la fase de subministrament.


– 039 – Teatre – PER FI SOL ! – (🐌🐌🐌) – Teatre Borràs – 25/11/2021 |\nAhir dijous 25 de novembre, era dia de la estrena oficial al Teatre Borràs de l’espectacle de Carles Sans, PER FI SOL !\nUna estrena amb “photocall” per on van desfilar destacades figures de la cultura, la política i l’esport que van acaparar els flaixos dels periodistes, tant fora com dins del teatre, fet que va endarrerir el començament de la funció en gairebé mitja hora.\nCarles Sans va néixer a Badalona el 1955 i va deixar els estudis de dret per endinsar-se de ple en el món del teatre. Amb en Paco Mir i Joan Gràcia van crear, en 1979, la cia. de teatre gestual Tricicle. L’any 1982 van fer el salt al circuit professional estrenant a la Sala Villarroel l’espectacle “Manicomic” i a partir d’aquell moment la companyia va començar a créixer i es van fer un lloc a Espanya, a Europa i al món. Amb el seu últim espectacle “HITS” van donar per acabada la seva trajectòria com a companyia.\nPER FI SOL !, és el primer espectacle en solitari d’en Carles Sans després dels quaranta anys en companyia, és també el primer espectacle on fa ús de la paraula. Però no és únicament un monòleg, és un espectacle basat en fets reals que explica secrets d’una companyia que ens ha fet riure molt al llarg dels anys.\nPER FI SOL !, es tracta d’un espectacle que combina el gest i la paraula i on la gran expressivitat gestual d’en Carles Sans ens ha fet riure de valent en molts moments de la representació.\nSota la direcció de José Corbacho, Carles Sans desvela secrets, anècdotes i batalletes viscudes tant de la seva vida personal com de la seva vida professional.\nCarles Sans ens explica com va conèixer els seus socis, o la primera vegada que els seus pares el van veure actuar, un dimecres al vespre al cafè-teatre Llantiol de Barcelona, amb els seus companys Joan i Paco; ens parla també del pes de la maleta de la seva dona quan viatgen junts o del memorable ridícul que va fer en un Jumbo quan tenia pànic a volar… Ens parla també de la seva experiència amb un entrenador personal o de com evitava el cop de la regla que el seu professor, un capellà, li llençava a classe.\nUn munt d’històries reals, però per altra banda molt sorprenents i divertides, que l’actor afirma va viure al llarg de la seva carrera, i que ens explica des de l’escenari sense cap treva, fet que ens ha provocat passar una molt bona estona.\n“Després de 40 anys treballant, i tan bé com ha anat, tenia l’opció de quedar-me a casa mirant la pluja colpejar a la finestra, però he preferit fer alguna cosa diferent”.\nUna proposta molt recomanable, especialment pels seguidors del Tricicle i també pels espectadors que gaudeixen de monòlegs d’humor. Malgrat que no és ni de bon tros el tipus de teatre que més ens agrada, hem de reconèixer que teníem molta curiositat de veure el gir artístic de Carles Sans cap a la paraula.\nHem de reconèixer que ens ha agradat força i que hem rigut força durant bona part de la representació, potser perquè l’actor no ha deixat pas de banda la seva increïble gestualitat.\nAquest espectacle es podrà veure al Teatre Borràs fins a mitjans de gener.\nAquesta entrada s'ha publicat en Teatre el 26 de novembre de 2021 per Miquel Gascon.\n← – 038 – Dansa/Teatre – EVANGELIUM – (🐌🐌🐌+🐚) – Sala Versus Glòries – 23/11/2021 – 040 – Teatre Musical – EL GUARDAESPALDAS – (🐌🐌🐌+🐚) – Teatre Coliseum – 30/11/2021 →


Gent Normal: RECOMANACIÓ DIRECTA #24\nRECOMANACIÓ DIRECTA #24\n16 de febrer, Insert\nShifted és un altre exemple del bon moment del techno actual, especialment l'anglès. Un DJ hàbil, que sap colar-se entre línies. Capaç de funcionar a la pista de ball amb ritmes industrials de pols hipnòtic i d'entregar discos d'exploració ambiental i techno en blanc i negre tan potents com Crossed Paths (2012). Si tens curiositat per veure'l, aquesta vegada no podràs al·legar que no t'agrada la nit: l'anglès punxarà diumenge a la tarda a Insert, una nova proposta per gaudir de la música electrònica a Barcelona, que les pròximes setmanes portarà a la ciutat artistes de nivell com Drumcell, Exium o James Ruskin. La millor alternativa al Carrusel Deportivo.\n26 de febrer, Barts\nEn aquesta secció no acostumen a sortir cantants com Bill Callahan. És un músic que encaixa 100% amb el perfil d'artista blanc per a “joves” de 30 o 40 anys que la majoria de revistes, marques o festivals busquen constantment i, per tant, publiciten, anuncien i porten a tocar constantment. És per això que intento que no apareguin gaire a Recomanació Directa. Però, en el cas de Bill Callahan crec que tot això ens ho podem saltar: el tio és refotudament bo i porta molts anys sense treure un disc que no sigui collonut.\nShy FX ft Stamina MC\n20 de febrer, The Bus (Razz)\nSi fas un hit com “Original Nuttah”, encara que, d'això, en faci quasi 20 anys, mereixes estar perpètuament a les agendes de concerts.\nEtiquetes: barcelona, concert, concerts, directe, Marc Balfagón, música, recomanació, recomanació directa


8.276 escolars participen en els tallers d’immersió tecnològics de Tecnolab i l’Espl@i Virtu@l amb el suport de Neàpolis\nEl programa Tecnokids dona suport des del curs 2015/16 a la introducció entre la població escolar d’activitats científiques i tecnològiques que promouen el pensament creatiu, les habilitats i les competències tot potenciant la imaginació i la curiositat\nUn dels objectius de l’Agència Publica d’Innovació Neàpolis és fomentar i promoure l’extensió de l’ús de les noves tecnologies entre la població infantil i juvenil. Des del programa Tecnokids es promou la immersió en aquest segment de coneixement, a partir de tallers i activitats d’aprenentatge des del joc, l’experimentació o la descoberta. Una oferta educativa complementària que es manifesta fonamental per estimular habilitats, capacitats i competències que es demostren cada cop més necessàries com a part del seu desenvolupament.\nPer assolir aquests objectius Neàpolis compta amb la col·laboració i complicitat dels equips d’educadors i monitors de Tecnolab i Espl@i Virtu@l. Aquestes dues iniciatives empresarials emergents han estat les encarregades de bastir l’oferta de tallers, activitats extraescolars o les integrades en el programa d’Animació Educativa (PAE) així com d’estendre-les als centres escolars. D’aquesta manera s’han aconseguit introduir i normalitzar l’oferta de tallers de programació, robòtica, electrònica, impressió 3D, i moltes més, tant a les escoles com al mateix edifici de Neàpolis. Una oferta que, des dels seus inicis en el curs 2015/2016, ha arribat a un total de 8.276escolars de Vilanova han participat en alguna d’aquestes activitats.\nL’aprenentatge a partir d’aquests tallers estimula a més determinats aspectes com el pensament abstracte, matemàtic. Són propostes que desvetllen la creativitat dels participants que han de superar reptes, construir objectes i simular situacions i comportaments reals i sovint compartir les idees amb altres per aconseguir arribar a superar esculls i entrebancs en el procés. I per fer-ho experimenten amb la tecnologia el que els ajuda a trencar la barrera que en molts casos comporta enfrontar-se al coneixement tecnològic i és un estímul per que aquests infants puguin descobrir i desvetllar les seves vocacions per estudiar carreres STEAM, és a dir carreres de Ciències, Tecnologies, Matemàtiques i Artístiques creatives.\nLa presa de contacte, des de l’enfocament d’aprendre jugant, amb disciplines dels àmbits científics es veuen potenciades quan conflueixen amb activitats de l’òrbita Maker i els moviments do-it-yourself (fes-ho tu mateix). És en aquest terreny de joc on la creativitat i el foment del pensament lateral fan aflorar el potencial dels més joves. La incorporació del factor creatiu a l’equació ofereixen com a resultats la progressió en el plantejament d’idees innovadores o la irrupció del disseny per donar solució a reptes, conflictes o necessitats. En conjunt es reforcen i estimulen aspectes com la curiositat i la imaginació com a motors de l’esperit de recerca.\nPel nombre d’activitats proposades des del 2015, Tecnolab ha aconseguit estendre la seva proposta convocant fins a 272 tallers entre activitats extraescolars, tallers estacionals, com el de confecció de FanaLeds Tecnològics per a la cavalcada de reis de Vilanova, o del programa PAES que inclouen la robòtica amb Bee Bots, Lego Wedo, Lego Mindstorms i Ozobots, tècniques d’iniciació a l’animació amb StopMotion, programació amb Scratch, plaques Arduino o impressions 3D, a un total de 6.480 alumnes de 22 centres escolars i instituts de Garraf i 4 més del Baix Penedès.\nPer la seva banda les activitats extraescolars programades per l’Espl@i Virtu@l al llarg d’aquests tres darrers cursos han arribat a més de 500 escolars. Aquest curs l’Espl@i Virtu@l ha incorporat 3 pre-monitors de 16 anys que eren col·laboradors de l’empresa des dels inicis, l’any 2014. Al llarg d’aquest període l’Espl@i Virtu@l ha fet realitat el lema “un món on jugar i aprendre alhora” introduint entre els més joves, per primer cop, eines com el joc de món obert Minecraft, on cada jugador pot moure’s per un món virtual i alterar qualsevol element a voluntat. Un altra de les disciplines treballades de forma avançada ha estat la robòtica educativa. Per tot això, la iniciativa compta amb el suport del Col·legi d'Enginyers Tècnics Industrials de Vilanova i la Geltrú (www.cetivg.cat) que entén el potencial que aquestes activitats poden tenir a l’hora de despertar vocacions entre els més joves per estudiar carreres científico-tècniques.


El pantà d’Ulldecona està al 8% de la seva capacitat - Diari del Maestrat\nInici Comarques Ulldecona El pantà d’Ulldecona està al 8% de la seva capacitat\nLa falta de pluges continua passant factura a les infraestructures hídriques de la província de Castelló que veuen com continuen reduint-se els nivells d’aigua embassada. De fet, els embassaments castellonencs, emmarcats dins de la Confederació Hidrogràfica del Xúquer (CHJ) es troben al 45% de la seva capacitat, a penes cinc punts per sobre del conjunt de la mitjana dels pantans de la Confederació.\nEspecialment crítica és l’estat de l’embassament d’Ulldecona, situat a La Pobla de Benifassà, a la província de Castelló. Els seus registres ofereixen dades alarmants perquè a penes arriba al 7,86% de la seva capacitat i ni tan sols aconsegueix l’hectòmetre cúbic d’aigua embassada quan la seva capacitat màxima és 11 hectòmetres.\nMalgrat la seva situació, Ulldecona no és l’embassament que pitjor està dins de l’estructura de la CHJ perquè embassaments situats a la província de València com la presa de Algar o Escalona, estan amb menys reserves amb tot just el 1,57 i 4,63%, respectivament, d’aigua embassada.


Detinguda a Reus una assistenta de la llar que substituïa les joies que furtava per bijuteria per no aixecar sospites\n· Des de 2011 va furtar joies i rellotges per un valor superior als 40.000 euros que després va vendre en establiments de compravenda de Reus\nAgents de la Policia de la Generalitat – Mossos d’Esquadra del la Unitat d’Investigació de la comissaria del Baix Camp-Priorat van detenir el passat 22 d’octubre una dona de 40 anys, de nacionalitat romanesa i veïna de Reus (Baix Camp) com a presumpta autora d’onze delictes de furt i estafa.\nArran d’una denúncia del passat 28 de setembre, els Mossos d’Esquadra van tenir coneixement que una dona havia furtat diverses joies del pis on treballava fent tasques de neteja. Així mateix, la furtadora va reconèixer a la propietària els fets i aquests es van posar en coneixement del jutjat en funcions de guàrdia de Reus.\nPer tot això, els mossos van indagar sobre la sospitosa i van detectar que, des de 2011, havia efectuat vendes d’un seguit de joies i articles de luxe en diferents establiments de segona mà i de compravenda d’or del municipi de Reus.\nDurant el transcurs de la investigació els agents van recopilar diferents contractes de compravenda de la detinguda i van comprovar que en alguns dels casos les peces venudes ja estaven foses i no es podien recuperar.\nEl modus operandi de la detinguda consistia en guanyar-se la confiança dels propietaris de la casa i, una vegada estava integrada en la família, aprofitava per furtar les joies. En algunes ocasions i per no ser descoberta, la dona va substituir les joies i rellotges furtats per d’altres falsos o bijuteria.\nAquest intercanvi de joies li donava un marge de maniobra que li permetia constatar si el botí tenia una sortida en el mercat de segona mà i, si era el cas, evitava aixecar sospites davant els propietaris.\nEn un dels domicilis on treballava va sostreure un rellotge d’alta gamma valorat en 3.000 euros el qual va substituir per un altre de fals per tal de no aixecar sospites amb la propietària.\nEls Mossos d’Esquadra, fins al moment, han recollit onze denúncies de diferents víctimes i calculen que la dona va furtar dels diferents domicilis on treballava objectes de luxe per un valor aproximat d’uns 40.000 euros.\nLa detinguda va passar el 23 d’octubre a disposició del jutjat en funcions de guàrdia de Reus i el jutge va decretar la seva llibertat amb càrrecs.\nTarragona, 28 d’octubre de 2018\nFoto1 [87,73 KB ]